|  |  |
| --- | --- |
| Trosolwg | Mae’r safon hon yn ymwneud â rheoli amgylcheddau clinigol ar gyfer gweithgareddau gofal iechyd. Mae hyn yn cynnwys paratoi ar gyfer ymyrraeth, triniaeth neu therapi gofal iechyd yr unigolyn, a sicrhau bod yr amgylchedd clinigol yn cael ei lanhau a’i glirio’n briodol a’i fod yn barod at ei ddefnydd nesaf. Mae’r safon hon yn berthnasol i amrywiaeth eang o gyd-destunau iechyd a rolau ym maes gofal brys, sylfaenol ac eilaidd. Gall gynnwys cleifion sy’n ymwybodol neu’n anymwybodol.  Bydd angen i ddefnyddwyr y safon hon sicrhau bod eu harfer yn adlewyrchu gwybodaeth a pholisïau cyfredol. |

|  |  |
| --- | --- |
| **Meini prawf perfformiad**  Mae'n rhaid i chi allu: | 1. gweithio o fewn lefel eich cymhwysedd, cyfrifoldeb ac atebolrwydd drwy gydol pob gweithgaredd clinigol ac ymateb yn amserol er mwyn bodloni anghenion yr unigolyn 2. sicrhau eich bod yn rheoli heintiau’n effeithiol bob amser 3. sicrhau bod yr holl adnoddau hanfodol ar gael cyn gweithgareddau gofal iechyd a gynlluniwyd, ac adrodd am unrhyw ddiffyg 4. gwirio a chadarnhau bod yr holl adnoddau mewn cyflwr addas a diogel er mwyn gallu cynnal y gweithgaredd 5. gwirio bod dyfeisiadau a chyfarpar meddygol perthnasol yn gweithio’n iawn cyn eu defnyddio 6. cymryd camau priodol pan fo cyfarpar a dyfeisiadau meddygol yn datblygu nam neu’n torri i lawr 7. trafod adnoddau mewn ffordd ddiogel a chywir yn unol â pholisïau a chanllawiau lleol a chenedlaethol ynghylch iechyd a diogelwch a rheoli heintiau 8. paratoi adnoddau yn y ffordd a’r amser priodol er mwyn cynnal y gweithgaredd yn unol â gofynion llywodraethu clinigol 9. gwneud yn siwr bod yr amodau amgylcheddol yn yr amgylchedd uniongyrchol wedi’u gosod ar lefelau priodol ar gyfer cynnal cysur unigol drwy gydol y gweithgaredd 10. archwilio unrhyw broblemau o ran yr amgylchedd ac adnoddau yn ddi-oed a rhoi gwybod i’r person priodol am unrhyw broblemau na allwch eu datrys er mwyn iddo ef/hi ymdrin â nhw 11. glanhau eitemau ailddefnyddiadwy yn unol â pholisïau cenedlaethol a lleol ar ôl eu defnyddio a’u gwneud yn ddiogel cyn eu storio 12. gwaredu unrhyw eitemau a ddefnyddiwyd, a ddifrodwyd neu sy’n hen mewn man diogel a phriodol yn unol â gweithdrefnau lleol 13. dychwelyd adnoddau sydd heb eu hagor na’u defnyddio ac adnoddau sydd dros ben i’r lleoliad cywir i’w storio 14. monitro faint o’r deunyddiau traul a ddefnyddir mewn gweithgareddau clinigol sydd ar gael a’u hailgyflenwi neu sicrhau deunyddiau newydd yn eu lle yn unol â phrotocolau 15. sicrhau eich bod yn cofnodi’r holl wybodaeth yn gywir ac yn amserol yn unol â gofynion rheoli gwybodaeth |

|  |  |
| --- | --- |
| Gwybodaeth a dealltwriaeth  Mae angen i chi wybod a deall: | 1. lefel eich cymhwysedd, eich awdurdod a’ch gwybodaeth eich hun mewn perthynas â rheoli amgylcheddau ac adnoddau clinigol 2. pwysigrwydd defnyddio rhagofalon safonol ar gyfer paratoi amgylcheddau, a chanlyniadau posibl arfer gwael 3. ystyr maes di-haint, a sut y gellir cyflawni'r lefel briodol o lanweithdra ar gyfer y gweithgaredd gofal iechyd, y cleient a’r lleoliad 4. rolau a chyfrifoldebau aelodau eraill y tîm o ran paratoi a rheoli’r amgylchedd clinigol 5. yr ystod o gyfarpar, dyfeisiadau ac adnoddau meddygol cysylltiedig, eu diben a’r defnydd cywir ohonynt, a sut i gadarnhau eu bod yn gweithio’n gywir neu mewn cyflwr addas i’w defnyddio, yn unol â chanllawiau iechyd a diogelwch lleol 6. pwysigrwydd dewis, paratoi a gosod adnoddau hanfodol yn ddiogel, yn effeithlon ac yn unol â chanllawiau lleol/cenedlaethol a phrotocolau perthnasol 7. y mathau o adnoddau hanfodol sy’n sensitif i newidiadau amgylcheddol a sut mae hynny’n effeithio ar ddulliau o storio a defnyddio’r adnoddau 8. yr amodau amgylcheddol sy’n briodol ar gyfer y math o weithgaredd gofal iechyd sydd i’w gynnal a sut i wneud addasiadau priodol i fodloni gofynion 9. y gweithdrefnau a’r technegau sy’n gysylltiedig â pharatoi, cynnal a chadw a glanhau’r amgylchedd a’r adnoddau a ddefnyddir ar gyfer gweithgaredd gofal iechyd penodol 10. pwysigrwydd trafod adnoddau’n ddiogel ac yn gywir, a sut i wneud hynny 11. pa weithgareddau y caniateir i chi eu cynnal pan fydd problemau’n codi gyda chyfarpar neu adnoddau a phryd y mae’n rhaid i chi gyfeirio’r broblem at bobl eraill 12. y person perthnasol y dylech gyfeirio problemau gyda’r amgylchedd a/neu adnoddau ato a’r weithdrefn gywir ar gyfer gwneud hynny 13. y mathau o gofnodion a dogfennau sy’n ofynnol ar gyfer rheoli amgylcheddau clinigol a gweithgareddau gofal iechyd cysylltiedig a sut y dylid eu cwblhau 14. pwysigrwydd sicrhau bod amgylcheddau clinigol yn ddi-haint ac yn addas ar gyfer y defnydd nesaf 15. ffactorau allweddol sy’n dylanwadu ar ba mor barod yw amgylcheddau clinigol i’w defnyddio mewn gweithgareddau gofal iechyd 16. eich cyfrifoldebau o dan ddeddfwriaeth a rheoliadau cenedlaethol, canllawiau Ewropeaidd, rhyngwladol a lleol cyfredol, Codau Ymarfer a safonau proffesiynol 17. y ddyletswydd i adrodd am unrhyw weithred neu anwaith o ran gofal a allai fod yn niweidiol i chi eich hun, unigolion eraill neu eich cyflogwr 18. y polisïau a’r canllawiau sy’n egluro cwmpas eich ymarfer a’ch atebolrwydd a’r berthynas waith rhyngoch chi a phobl eraill o ran gweithdrefnau brys |
|  |  |

**Gwybodaeth Ychwanegol**

|  |  |
| --- | --- |
| Cysylltiadau Allanol | Mae'r safon hon yn gysylltiedig â’r dimensiwn canlynol yn Fframwaith Sgiliau a Gwybodaeth y GIG (Hydref 2004):  Dimensiwn: HWB7 Ymyriadau a thriniaethau |

|  |  |
| --- | --- |
| **Datblygwyd gan** | Sgiliau Iechyd |
| **Rhif fersiwn** | 1 |
| Dyddiad y'i cymeradwywyd | Mehefin 2010 |
| Dyddiad adolygu dangosol | Mehefin 2012 |
| Dilysrwydd | Cyfredol |
| Statws | Gwreiddiol |
| Sefydliad gwreiddiol | Sgiliau Iechyd |
| URN gwreiddiol | GEN6 |
| Galwedigaethau perthnasol | Iechyd, Gwasanaethau Cyhoeddus a Gofal; Iechyd a Gofal Cymdeithasol; Rheolwyr ac Uwch Swyddogion; Galwedigaethau Proffesiynol a Thechnegol Cysylltiedig; Swyddogion Iechyd a Gwasanaethau Cymdeithasol; Gweithwyr Iechyd Proffesiynol Cysylltiedig; Galwedigaethau Gwasanaethau Personol; Gwasanaethau Gofal Iechyd a Phersonol Cysylltiedig |
| Cyfres | Gofal Iechyd Cyffredinol |
| Geiriau allweddol | gweithdrefnau, diagnostig, gweithgaredd, ardal waith, |